Nr. 68616/12.12.2024.

**REFERAT DE APROBARE**

**privind acordarea unui mandat special primarului municipiului Sfântu Gheorghe în Adunarea Generală a Asociației de Dezvoltare Intercomunitară „Zona Metropolitană Sepsi” pentru aprobarea modificării Statutului Asociației de Dezvoltare Intercomunitară „Zona Metropolitană Sepsi”**

Asociația de Dezvoltare Intercomunitară „Zona Metropolitană Sepsi”, înființată în anul 2022, în cadrul căreia municipiul Sfântu Gheorghe are calitatea de membru fondator, s-a constituit în scopul de a facilita cooperarea între unitățile administrativ-teritoriale membre pentru exercitarea în comun a competențelor ce le revin prin lege și de a crea un instrument de dezvoltare durabilă a întregii zone prin atingerea unor obiective specifice.

Prin cererea adresată și înregistrată sub nr. 68284/12.12.2024 la Primăria municipiului Sfântu Gheorghe, Asociația de Dezvoltare Intercomunitară „Zona Metropolitană Sepsi” solicită acordarea unui mandat special primarului municipiului Sfântu Gheorghe să voteze în adunarea generală a asociației pentru aprobarea proiectului Actului adițional nr. 1 la Statutul Asociației de Dezvoltare Intercomunitară „Zona Metropolitană Sepsi”.

Potrivit proiectului Actului adițional nr. 1 la Statutul asociației, se propun modificări privind modul de convocare a membrilor asociației în vederea simplificării procedurii de convocare. Astfel, se propune posibilitatea de a convoca adunarea generală a asociaților prin scrisoare electronică/e-mail.

Celelalte modificări propuse în statut au la bază mandatul organelor de conducere, administrare și control a asociației. În Statutul Asociației de Dezvoltare Intercomunitară „Zona Metropolitană Sepsi” este prevăzut un mandat de 2 ani pentru președintele asociației, pentru consiliul director și pentru comisia de cenzori. Conform propunerilor prezentate în proiectul Actului adițional nr. 1 la Statutul Asociației este prevăzut un mandat de 4 ani pentru președintele asociației, pentru consiliul director și pentru comisia de cenzori.

Luând în considerare propunerile Asociației, care vizează modificarea mai multor articole din statut cu impact direct asupra funcționării sale optime, este necesară adoptarea acestora conform procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare.

Modificările statutului reflectă interesele și solicitările exprimate de membrii asociației în ședințele precedente și sunt esențiale pentru asigurarea continuității conducerii administrative a asociației. Mandatele actualelor organe de conducere ale asociației au încetat la data depunerii jurământului de către primarii aleși cu ocazia alegerilor locale din iunie 2024. Adoptarea cu procedură de urgență a acestor modificări statutare este esențială pentru a asigura continuitatea procesului decizional.

Având în vedere cele prezentate mai sus, propun adoptarea unei hotărâri cu privire la acordarea unui mandat special primarului municipiului Sfântu Gheorghe în Adunarea Generală a Asociației de Dezvoltare Intercomunitară „Zona Metropolitană Sepsi” pentru aprobarea modificării Statului Asociației de Dezvoltare Intercomunitară „Zona Metropolitană Sepsi”.

**PRIMAR**

**ANTAL ÁRPÁD-ANDRÁS**

Nr. 68617/12.12.2024.

**RAPORT DE SPECIALITATE**

**privind acordarea unui mandat special primarului municipiului Sfântu Gheorghe în Adunarea Generală a Asociației de Dezvoltare Intercomunitară „Zona Metropolitană Sepsi” pentru aprobarea modificării Statutului Asociației de Dezvoltare Intercomunitară „Zona Metropolitană Sepsi”**

Asociația de Dezvoltare Intercomunitară „Zona Metropolitană Sepsi”, înființată în anul 2022, în cadrul căreia municipiul Sfântu Gheorghe are calitatea de membru fondator, s-a constituit în scopul de a facilita cooperarea între unitățile administrativ-teritoriale membre pentru exercitarea în comun a competențelor ce le revin prin lege și de a crea un instrument de dezvoltare durabilă a întregii zone prin atingerea unor obiective specifice.

Prin cererea adresată și înregistrată sub nr. 68284/12.12.2024 la Primăria municipiului Sfântu Gheorghe, Asociația de Dezvoltare Intercomunitară „Zona Metropolitană Sepsi” solicită acordarea unui mandat special primarului municipiului Sfântu Gheorghe să voteze în adunarea generală a asociației pentru aprobarea proiectului Actului adițional nr. 1 la Statutul Asociației de Dezvoltare Intercomunitară „Zona Metropolitană Sepsi”.

Potrivit proiectului Actului adițional nr. 1 la Statutul asociației, se propun modificări privind modul de convocare a membrilor asociației în vederea simplificării procedurii de convocare. Astfel, se propune posibilitatea de a convoca adunarea generală a asociaților prin scrisoare electronică/e-mail.

Celelalte modificări propuse în statut au la bază mandatul organelor de conducere, administrare și control a asociației. În Statutul Asociației de Dezvoltare Intercomunitară „Zona Metropolitană Sepsi” este prevăzut un mandat de 2 ani pentru președintele asociației, pentru consiliul director și pentru comisia de cenzori. Conform propunerilor prezentate în proiectul Actului adițional nr. 1 la Statutul Asociației este prevăzut un mandat de 4 ani pentru președintele asociației, pentru consiliul director și pentru comisia de cenzori.

Luând în considerare propunerile Asociației, care vizează modificarea mai multor articole din statut cu impact direct asupra funcționării sale optime, este necesară adoptarea acestora conform procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare.

Procedura de urgență se justifică prin necesitatea modificării statutului în vederea funcționării optime a asociației. Mandatele actualelor organe de conducere ale asociației au încetat la data depunerii jurământului de către primarii aleși cu ocazia alegerilor locale din iunie 2024, ceea ce duce la necesitatea modificării Statutului asociației în vederea actualizării și îmbunătățirii procesului decizional.

Având în vedere cele prezentate mai sus, Compartimentul pentru monitorizare societăți comerciale propune adoptarea unei hotărâri cu privire la acordarea unui mandat special reprezentantului municipiului Sfântu Gheorghe în Adunarea Generală a Asociației de Dezvoltare Intercomunitară „Zona Metropolitană Sepsi” pentru aprobarea modificării Statului Asociației de Dezvoltare Intercomunitară „Zona Metropolitană Sepsi”.

**Consilier,**

**Szabó Kinga**

Nr. 68619/12.12.2024

**PROIECT DE HOTĂRÂRE**

**privind acordarea unui mandat special primarului municipiului Sfântu Gheorghe în Adunarea generală a Asociaţiei de Dezvoltare Intercomunitară ”ZONA METROPOLITANĂ SEPSI” pentru aprobarea modificării Statutului Asociaţiei de Dezvoltare Intercomunitară ”ZONA METROPOLITANĂ SEPSI”**

**Consiliul Local al Municipiului Sfântu Gheorghe, întrunit în ședinţă ordinară;**

Având în vedere Referatul de aprobare nr. 68616/12.12.2024 al primarului municipiului Sfântu Gheorghe, dl. Antal Árpád-András;

Având în vedere Raportul de specialitate nr. 68617/12.12.2024 al Compartimentului pentru monitorizarea societăților comerciale din cadrul Primăriei municipiului Sfântu Gheorghe;

Având în vedere Referatele comisiilor de specialitate ale Consiliului Local al municipiuluiSfântu Gheorghe;

Având în vedere HCL nr. 163/2022 privind aprobarea asocierii municipiului Sfântu Gheorghe cu comuna Reci, comuna Ozun, comuna Chichiș, comuna Ilieni, comuna Arcuș, comuna Valea Crișului, comuna Ghidfalău, comuna Micfalău, comuna Bodoc, comuna Malnaș, comuna Bixad și comuna Moacșa, în vederea înfiinţării Asociaţiei de Dezvoltare Intercomunitară ” ZONA METROPOLITANĂ SEPSI”;

Având în vedere Hotărârea nr. 4/2024 al Asociației de Dezvoltare Intercomunitară ”ZONA METROPOLITANĂ SEPSI” transmisă prin adresa nr. 48/12.12.2024, înregistrată la Primăria municipiului Sfântu Gheorghe sub nr. 68284/12.12.2024;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare;

Procedura de urgență se justifică prin necesitatea modificării statutului în vederea funcționării optime a asociației. Mandatele actualelor organe de conducere ale asociației au încetat la data depunerii jurământului de către primarii aleși cu ocazia alegerilor locale din iunie 2024, ceea ce duce la necesitatea modificării Statutului asociației în vederea actualizării și îmbunătățirii procesului decizional.

Având în vedere prevederile Ordonanței Guvernului nr. 26/2000 cu privire la asociaţii şi fundaţii, cu modificările şi completările ulterioare;

În baza prevederilor art. 58 alin. (1) din Statutul Asociației de Dezvoltare Intercomunitară ” ZONA METROPOLITANĂ SEPSI”;

În conformitate cu prevederile art. 129 alin. (2) lit. e), art. 129 alin. (14) și art. 132 din OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (1) și 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**Art. 1. -** Se acordă mandat special domnului primar Antal Árpád-András , ca în calitate de reprezentant al municipiului Sfântu Gheorghe în Adunarea Generală a Asociaţiei de Dezvoltare Intercomunitară ”ZONA METROPOLITANĂ SEPSI”, să voteze pentru aprobarea proiectului Actului adițional nr. 1 la Statutul Asociației de Dezvoltare Intercomunitară ”ZONA METROPOLITANĂ SEPSI”, conform anexei care face parte integrantă din prezenta hotărâre.

**Art. 2. -** Cu aducerea la îndeplinire a prevederilor prezentei hotărâri se însărcinează domnul Antal Árpád-András, primar al municipiului Sfântu Gheorghe și Compartimentului pentru monitorizarea societăților comerciale din cadrul Primăriei municipiului Sfântu Gheorghe.

Sfântu Gheorghe, la\_\_\_\_\_\_\_\_\_\_\_\_\_\_ 2024.

**PREȘEDINTE DE ȘEDINȚĂ**

**Anexă la Hotărârea nr. \_\_\_\_\_\_/2024**

**ACT ADIȚIONAL NR. 1.**

**LA STATUTUL ASOCIAŢIEI DE DEZVOLTARE**

**INTERCOMUNITARĂ „ZONA METROPOLITANĂ SEPSI”**

Având în vedere Hotărârea Adunării Generale a Asociației de Dezvoltare Intercomunitară ZONA METROPOLITANĂ SEPSI nr.\_\_\_\_\_\_\_/\_\_\_\_\_\_\_ ,

Luând în considerare:

- Hotărârea Consiliului Local al municipiului Sfântu Gheorghe nr. \_\_\_\_\_\_\_;

- Hotărârea Consiliului Local al comunei Reci nr. \_\_\_\_\_\_\_\_;

- Hotărârea Consiliului Local al comunei Ozun nr. \_\_\_\_\_\_\_\_;

- Hotărârea Consiliului Local al comunei Chichiș nr. \_\_\_\_\_\_\_\_\_;

- Hotărârea Consiliului Local al comunei Ilieni nr. \_\_\_\_\_\_\_;

- Hotărârea Consiliului Local al comunei Arcuș nr. \_\_\_\_\_\_\_;

- Hotărârea Consiliului Local al comunei Valea Crișului nr. \_\_\_\_\_\_;

- Hotărârea Consiliului Local al comunei Ghidfalău nr. \_\_\_\_\_\_\_;

- Hotărârea Consiliului Local al comunei Micfalău nr. \_\_\_\_\_\_\_\_;

- Hotărârea Consiliului Local al comunei Bodoc nr. \_\_\_\_\_\_\_;

- Hotărârea Consiliului Local al comunei Malnaș nr. \_\_\_\_\_\_\_;

- Hotărârea Consiliului Local al comunei Bixad nr. \_\_\_\_\_\_\_;

- Hotărârea Consiliului Local al comunei Moacșa nr. \_\_\_\_\_\_\_;

În baza prevederilor art. 58 alin. (1) din Statutul Asociației de Dezvoltare Intercomunitară „ZONA METROPOLITANĂ SEPSI”,

formulează următorul

**ACT ADIȚIONAL**

**Art. I.** Statutul Asociației de Dezvoltare Intercomunitară „ZONA METROPOLITANĂ SEPSI” se modifică și va avea următorul cuprins:

1. **La Secțiunea 1. – Adunarea generală a asociației**, se modifică art. 20 alin. (1) și va avea următorul cuprins:

„**Art. 20. (1)** Convocarea membrilor se face prin scrisoare electronică/email cu cel puțin 5 zile înainte de data stabilită pentru ședință în cazul ședințelor ordinare și scrisoare electronică/email cu cel puțin 3 zile înainte de data stabilită pentru ședință în cazul ședințelor extraordinare. Convocatorul trebuie să conțină locul, data și ora ședinței, precum și ordinea de zi.”

1. **La Secțiunea 2 – Președintele asociației de dezvoltare intercomunitară**, se modifică art. 27 alin. (1) și va avea următorul cuprins:

„**Art. 27. (1)** Asociația este condusă de un Președinte, ales cu votul majorității membrilor Adunării generale, pentru un mandat de 4 ani.”

1. **La Secțiunea a 3-a – Consiliul director,** se modifică art. 29 alin. (2) și va avea următorul cuprins:

„**Art. 29. (2)** Consiliul director este format din președintele asociației, vicepreședintele asociației și încă 3 membri aleși din rândul membrilor Adunării generale a asociației. Membrii sunt aleși prin votul majorității membrilor Adunării generale, pentru un mandat de 4 ani.”

1. **La Secțiunea a 4-a – Comisia de cenzori**, se modifică art. 33 alin. (1) și va avea următorul cuprins:

„**Art. 33. (1)** Controlul financiar al asociației se exercită de către o Comisie de cenzori, aleși de Adunarea generală pentru un mandat de 4 ani.”

**Art. II.** Celelalte prevederi ale Statutului Asociației rămân neschimbate.

Prezentul act adițional s-a încheiat azi, \_\_\_\_\_\_\_\_\_\_\_\_\_\_\_\_, în \_\_\_\_\_\_\_\_\_\_ exemplare.

**1. Municipiului Sfântu Gheorghe**, reprezentat de **\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**2. Comuna Reci,** reprezentată de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**3. Comuna Ozun,** reprezentată de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**4. Comuna Chichiș,** reprezentată de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**5. Comuna Ilieni,** reprezentată de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**6. Comuna Arcuș,** reprezentată de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**7. Comuna Valea Crișului,** reprezentată de **\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**8. Comuna Ghidfalău,** reprezentată de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**9. Comuna Micfalău,** reprezentată de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**10. Comuna Bodoc,** reprezentată de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**11. Comuna Malnaș,** reprezentată de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**12. Comuna Bixad,** reprezentată de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**13. Comuna Moacșa,** reprezentată de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**